CELEX: E2017P0011
Language: lv
Date: 2017-12-20 00:00:00
Title: EBTA Uzraudzības iestādes 2017. gada 20. decembrī iesniegtā prasība pret Islandi (Lieta E-11/17)

22.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 67/10
            
         EBTA Uzraudzības iestādes 2017. gada 20. decembrī iesniegtā prasība pret Islandi
   (Lieta E-11/17)
   (2018/C 67/10)
   EBTA Uzraudzības iestāde (35 rue Belliard, 1040 Brussels, Belgium), ko pārstāvēja EBTA Uzraudzības iestādes pārstāvji Carsten Zatschler, Catherine Howdle un Ingibjörg Ólöf Vilhjálmsdóttir, 2017. gada 20. decembrī iesniedza EBTA Tiesai prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1)
            
            
               pasludina, ka Islande, noteiktajā termiņā nepieņemot akta īstenošanai vajadzīgos pasākumus un/vai neinformējot EBTA Uzraudzības iestādi par pasākumiem, kurus tā ir pieņēmusi, lai īstenotu minēto aktu, nav izpildījusi saistības saskaņā ar tiesību aktu, kas minēts EEZ līguma IX pielikuma 30., 31.bb, 31.eb, 31.i un 31.d punktā (Eiropas Parlamenta un Padomes 2011. gada 8. jūnija Direktīva 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010) un pielāgots EEZ līgumam ar 1. protokolu, kā arī saistības saskaņā ar līguma 7. pantu;
            
         
               2)
            
            
               piespriež Islandei segt šīs tiesāšanās izdevumus.
            
         Juridiskā un faktiskā pamatinformācija un prasības juridiskais pamats:
   
               —
            
            
               Pieteikums attiecas uz to, ka Islande līdz 2017. gada 12. septembrim nav ievērojusi EBTA Uzraudzības iestādes 2017. gada 12. jūlijā izdoto argumentēto atzinumu par to, ka valsts savā tiesību sistēmā nav īstenojusi Eiropas Parlamenta un Padomes 2011. gada 8. jūnija Direktīvu 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010, kas minēta Līguma par Eiropas Ekonomikas zonu IX pielikuma 30., 31.bb, 31.eb, 31.i un 31.d punktā un pielāgota minētajam līgumam ar tā 1. protokolu (“akts”).
            
         
               —
            
            
               EBTA Uzraudzības iestāde norāda, ka Islande, noteiktajā termiņā nepieņemot akta īstenošanai vajadzīgos pasākumus, nav izpildījusi saistības saskaņā ar minēto aktu un EEZ līguma 7. pantu.